title: Burgh Island
text: Burgh Island a zo un enezenn lec'hiet a-dal da Bigbury-on-Sea, ur gêriadenn eus distrig Su Hams, en Devon (Bro-Saoz).
  
  Bihan-bihan eo Burgh Island dre n'eus nemet c'hwezek devezh-arat dindani. N'emañ ket pell diouzh an douar bras ha gallout a reer mont di war droad pa vez ar mor en e zaere.
  
  Agatha Christie
  Prenet e voe an enezenn gant an arzour breizhveuriat G. H. Chirgwi (1854-1922) e 1895, kent bezañ adprenet e 1927 gant ar produour Archibald Nettlefold (1870-1944). Eno e savas un ti gwenn mod Arz-kinklañ hag a voe lakaet da leti — Burgh Island Hotel — e 1933. Pedet gantañ e reas ar romantourez yaouank Agatha Christie meur a chomadenn eno, o taremprediñ tud brudet ar mare, Sir Winston Churchill, Sir Noël Coward, Nancy Cunard, Edouarzh VIII and Wallis Simpson, an nijerez Amy Johnson, an aktourez Gertrude Lawrence, R. J. Mitchell, Lord Louis Mountbatten hag ar stollad The Beatles en o zouez.
  
  Awenet e oa bet gant Burgh Island pa grogas-hi da skrivañ Ten Little Niggers hag anvet e voe an enezenn vihan "Nigger Island" da gentañ-penn, "Indian Island" ha "Soldier Island" pa voe kemmet titl an oberenn en And Then There Were None.
  
  Adimplijet e voe Burgh Island gant Christie en he romant Evil Under The Sun (1941) : e Burgh Island Hotel an hini eo e kas an igounier belgiat Hercule Poirot e vakañsoù.
  
  Levrlennadur
   François Rivière & Jean-Bernard Naudin, les promenades d ' Agatha Christie, Éditions du Chêne, 1995, pajennoù 73-96.
  
  Notennoù ha daveennoù
  
  Inizi Bro-Saoz